HISTORIA DENSI ET RARI. 307 



10. Respiratio per pulmones (follium instar) 

 aerem attrahit, et reddit ; dilatante se, per vices, 

 pulmone, et residente. 



11. Fcemellae praegnantes tument mamraillas, 

 lacteo scilicet humore turgentes. 



12. Glans virgae in masculis, cum arrigitur in 

 venerem, multum dilatatur mole. 



13. Inspice in speculum, et nota latitudinem 

 utriusque oculi pupillas ; dein claude alterum oculum; 

 et videbis pupillam oculi aperti manifcste dilatatam, 

 spiritibus qui utrique oculo inserviebant in unum 

 confluentibus. 



14. Rimae globorum lusoriorum, et similiter lig- 

 norum aliorum, a siccitate contractae, per immissio- 

 nem, et moram nonnullam in aqua, et imbibitionem 

 ipsius aquae, implentur et consolidantur. 



15. Est genus quoddam fungi, qui excrescit ex 

 arbore, quern vocant auriculam Judoei, qui immissus 

 in aquam magnopere intumescit : quod non facit 

 spongia, aut lana. 



Connexio. Atque de introceptionibus corporis alieni 

 (quae sunt pseudo-rarefactiones) baac inquisita sint. 

 Transeundum ad dilatationes et tumores, quae fiunt 

 in corporibus, ex spiritu innato (sive illi sunt natu- 

 rales, ut loquuntur, sive praeternaturales) absque 

 igne, aut calore manifesto externo : licet in his quo- 

 que sequatur quandoque accessio sive introceptio 

 humoris, praeter ipsam dilatationem simplicem. 



